google/wiki40b huggingface dataset:
Presidentvalget i USA 1884

Nomineringer

Det republikanske landsmøtet ble avholdt i Chicago, og her vant Blaine over blant andre den sittende presidenten, Chester A. Arthur. Etter nomineringen av Blaine ble John A. Logan fra Illinois valgt som visepresidentkandidat.
Demokratene avholdt også landsmøte i Chicago, og her var Cleveland oppe mot en rekke politikere som uten hell hadde søkt nominering ved tidligere valg. En av disse, Thomas A. Hendricks, ble riktignok valgt som vicepresidentkandidat.

Valgkampen

Blaine hadde ved de to foregående valgene ikke oppnådd å bli nominert som republikanernes kandidat, da hans rykte hadde blitt svertet av de såkalte «Mulligan-brevene». En bokholder i Boston, James Mulligan, hadde i 1876 funnet noen brev som viste at Blaine hadde mottatt bestikkelser fra forskjellige firmaer. Et av brevene sluttet med setningen: «Brenn dette brevet», og det ga anledning til et ondskapsfullt demokratisk slagord: «Brenn, brenn, brenn dette brevet!»
Blaine stod derfor i utgangspunktet ikke så sterkt, mens Cleveland med tilnavnet "Grover den gode" tilsynelatende kunne fremvise en sterk karakter. På bare tre år hadde han gått fra å være borgermester i Buffalo, til guvernør i New York, og så til presidentkandidat. Underveis hadde han ryddet opp i Tammany Hall, den innflytelsesrike, og på dette tidspunkt sterkt korrumperte, velgerforeningen i New York.
Imidlertid kom det fram under valgkampen at Cleveland hadde et barn utenfor ekteskap, og at dette barnet var plassert i barnehjem, mens moren var tvunget på institusjon. Tross tvil om Clevelands farskap valgte hans kampanje å møte beskyldningene og erkjenne hans feil, samt spille på hans pliktfølelse ved på tross av denne tvil å sørge for barnets oppvekst på barnehjemmet. Dessuten ble det påvist, at morens skjebne var ukjent. Blaines tilhengere benyttet seg av opplysningene i svertende sanger som «Ma, Ma, where's my Pa?». Etter Clevelands seier skulle hans tilhengere svare på dette ved å synge «Gone to the White House. Ha, Ha, Ha».
De to sidenes problemer oppveide derfor noenlunde hverandre, og kampen ble jevn til det siste. I uken før selve valget gjorde Blaine imidlertid en alvorlig feil. En gruppe New York-prester uttalte på et valgmøte med Blaine at de var republikanere og ikke etterkommere av «romdrikkende, katolske opprørere». Blaine reagerte ikke på denne anti-katolske utmeldingen, og det gjorde heller ikke de journalistene som var til stede. Imidlertid tok en demokratisk tilhører uttalelsen til seg og sørget for å få den publisert. Cleveland-kampanjen brukte den effektivt, og dette kan ha ført til at vippestaten New York endte med å utpeke Cleveland.
Krigerne fra Atlantis

Handling

Handlingen er lagt til slutten av 1800-tallet. Professor Aitken, hans sønn Charles og Greg Collinson er på jakt etter den sangnomsuste verdenen Atlantis. Midt under ekspedisjonen blir de forrådt av mannskapet ombord. Senere blir dykkerklokken deres ødelagt, men riktig kritisk blir da et sjømonster angriper skipet og trekker det ned til bunnen. Der nede blir de mottatt av innbyggerne av det tapte kontinent. Innbyggerne viser seg å være en høyt utviklet rase som akter å holde besetningen som slaver. Planene til denne sivilisasjonen er å skaffe seg herredømme over resten av verden og å skape en nazi-stat.
Seventh Son - Den siste lærling

Handling

Unge Tom Ward (Ben Barnes) er den sjuende sønnen til den sjuende sønnen, og det gjør at han har en skjebne. Han blir trent opp som en del av «Vokterne», som bekjemper magisk ondskap. Når den onde, mektige heksa Mother Malkin (Julianne Moore) unnslipper fangenskap, blir Tom tatt opp som lærling hos Master John Gregory (Jeff Bridges), som har vært verdens mektigste vokter i mange år, og som nå trenger hjelp fordi han ikke er så ung som han en gang var. Problemet for Tom er at de fleste har mislyktes i å ta opp arven etter Gregory, og tida begynner å løpe ut.

Produksjon

Alex Pettyfer skulle egentlig spilt hovedrollen, men trakk seg. Shiloh Fernandez, Sam Claflin, Caleb Landry Jones og James Frecheville ble vurdert for rollen før Ben Barnes fikk den. Etter at Jennifer Lawrence trakk seg, ble Dianna Agron, Imogen Poots og Felicity Jones alle vurdert for å ta over rollen som Alice. Svenske Alicia Vikander ble til slutt valgt.
Lagtingsvalget på Færøyene 1978

Lagtingsvalget på Færøyene 1978 ble avholdt 7. november 1978. Antallet representanter i Lagtinget ble økt fra 26 til 32. Dette var det første lagtingsvalget hvor kvinner ble valgt inn på eget mandat, nemlig Karin Kjølbro (TF) og Jona Henriksen (JF), begge fra Suðurstreymoy.
I (kana)

Herkomst

い og イ stammer begge fra kanji-tegnet 以. Her har い kommet fra dets venstre del, mens イ kom fra høyre del. 以 kom fra Kina via det såkalte man'yōgana (万葉仮名), forløperen til hiragana og katakana.

Varianter

Det finnes også mindre versjoner av i på kana, ぃ og ィ, som blir brukt for å danne fremmede lyder i det japanske sprog. Disse gir et hint av i, som oftest efter en annen bokstav, som for eksempel フィ (fi). Med dette forandrer man den avsluttende vokalen av フ (fu) til fi, og kan dermed enkelt forme ord som フィリピン (Firipin → Filippinene) som ellers ville vært umulig med kun store tegn.
Kirkevalget i Sverige 2009

Kirkevalget i Sverige 2009 var et valg i Svenska kyrkan som ble gjennomført den 20. september 2009, med mulighet for å forhåndstemme fra 7. september.
I kirkevalget får alle i Sverige folkbokförda medlemmer stemme, så lenge de senest på valgdagen har fylt 16 år. I kirkevalget stemmer man på nomineringsgrupper. Valget gjelder hvem som skal styre Svenska kyrkan lokalt (sogn og fellesråd), regionalt (stift) og på nasjonalt nivå (kirkemøte).
Yuanping

Yuanping (kinesisk: 原平; pinyin: Yuánpíng) er et byfylke i provinsen Shanxi i Folkerepublikken Kina. Det tilhører byprefekturet Xinzhou.
Befolkningen er på 459 670 innbyggere i 1999.

Samferdsel

Kinas riksvei 108 løper gjennom fylket. Riksveien begynner i Beijing og fører via Taiyuan, Xi'an og Chengdu sør til Kunming i den sørvestlige provinsen Yunnan. 
Kinas riksvei 208 fører gjennom området. Den begynner i Erenhot og fører via Jining og Datong og Taiyuan til Changzhi i provinsen Shanxi.
Norgessalpeter

Norgessalpeter eller Norgesalpeter var opprinnelig handelsnavn på Norsk Hydros kalksalpeter for anvendelse som gjødsel. Billig strøm fra vannkraft gjorde det mulig å fremstille rimelig salpetersyre i Norge ved hjelp av Birkeland-Eyde-prosessen. Den ble deretter nøytralisert ved hjelp av kalk, og sluttproduktet var et dobbeltsalt av kalsiumnitrat og ammoniumnitrat. Norgesalpeter var opprinnelig et mørkfarget produkt med 13 % nitrogen. Det ble senere erstattet med et rent hvitt produkt med 15,5 % nitrogen, markedsført som kalksalpeter Norge.
Chicago Sanitary and Ship Canal

Chicago Sanitary and Ship Canal («Chicago sanitær- og skipskanal»), tidligere Chicago Drainage Canal («Chicago dreneringskanal») er en 45 kilometer lang, 62 meter bred og 7,3 meter dyp kanal som knytter sammen vannveiene fra De store sjøer med Mississippi-bassenget. Den fører også den rensede kloakken fra Chicago ut i elven Des Plaines, da dette tidligere hadde gått ut i Michigansjøen og dette truet byen drikkevann, noe som førte til noe som førte til flere folkehelseproblemer, som for eksempel tyfoidfeber, kolera og dysenteri. Kanalen går fra Chicago til Lockport i Cook County, Illinois.
Kanalen ble utviklet i årene 1887–1922, og åpnet i 1900 og erstattet den grunnere og smalere Illinois and Michigan Canal fra 1848. Kanalen sørget også for at vannføringen i Chicagoelven ble snudd.
I 1999 ble anlegget, inklusive slusesystemet i Chicagoelven utnevnt til Civil Engineering Monument of the Millennium av American Society of Civil Engineers (ASCE). Kanalen ble innført i National Register of Historic Places 20. desember 2011.
Yi (Huangshan)

Yi (kinesisk: 黟县; pinyin: Yī Xiàn) er et fylke i provinsen Anhui i Folkerepublikken Kina. Det er del av byprefekturet Huangshan.
I 1999 var folketallet 98 185.
Deler av fjellkjeden Huang Shan ligger innen fylkesgrensen.

Kulturminner

Den gamle arkitektur i landsbyene Hongcun (Hongcun gu jianzhuqun, 宏村古建筑群), Xidi (Xidicun gu jianzhuqun, 西递村古建筑群) og Nanping (Nanpingcun gu jianzhuqun, 南屏村古建筑群) ble i 2001 henholdsvis 2006 tilføyd på Folkerepublikken Kinas liste over kulturminner.
Den fremmede (western)

Andre titler

Engelsk: Any Gun Can Play , Go Kill and Come Back, Blood River. Spansk: Voy, le mato y vuelvo. Tysk: Leg ihn um, Django.
Cerambyx scopolii

Utseende

En ganske stor (17-28 mm), slank, svart trebukk. Den kan ligne på et lite eksemplar av eikebukken (Cerambyx cerdo) men kan kjennes på at dekkvingene er helt svarte (ikke rødbrune i spissen) og at pronotum er ganske matt. Antennene er kraftige, betydelig lengre enn kroppen hos hannen, omtrent så lange som kroppen hos hunnen. Pronotum er nærmest sekskantet sett ovenfra, med markerte, spisse knøler på sidene. Overflaten har en spesiell struktur med bølgete tverr-ribber og virker ganske matt. Dekkvingene har markerte, rettvinklede skuldre, bak disse er de parallellsidige. Overflaten er læraktig. Beina er nokså lange og svarte.

Levevis

Larvene utvikler seg i nylig dødt virke av ulike løvtrær, blant andre hassel, eik, bøk og bjørk. Larvene lever først under barken men gnager seg etter hvert inn i veden. Larveutviklingen tar to-tre år, når larven er fullvokst gnager den ut et puppekammer og forsegler det med et lokk av kalk. De voksne billene klekkes om høsten, men overvintrer inne i puppekammeret og kommer først fram neste vår. Man kan finne dem på blomster i juni-juli.

Utbredelse

Arten er utbredt i Nord-Afrika og i Europa nord til det sørligste Skandinavia. I Norge er den bare funnet i Aust- og Vest-Agder, der den imidlertid synes å ha levedyktige bestander langs kysten.
The International Cat Association

The International Cat Association (TICA) er et internasjonalt stambokregister for rasekatter som ble grunnlagt i 1979, på linje med Fédération Internationale Féline. Hovedkontoret ligger i Harlingen i Texas, USA.
Nitrogenoksid

Atmosfæren

Luften inneholder omtrent 80 prosent N. En liten del av dette er NO₂ og NO. Sollys katalyserer reduksjon av N i reaksjonen NO₂ til NO. Forurensning tilfører atmosfæren NOₓ.

Forurensning

Oksider av nitrogen og svovel i atmosfæren skyldes for en stor del forurensning av luften som kalles fotokjemisk smog.
Tatsuya Enomoto

Karriere

Tatsuya Enomoto startet sin profesjonelle karriere i Yokohama F. Marinos i 1997. Han har også spilt for Vissel Kobe, Tokushima Vortis, Tochigi SC og FC Tokyo.
Han ble tatt ut i Japans tropp til VM i fotball U-20 1999.
Dennis C. Blair

Liv og virke

Blair fullførte United States Naval Academy i 1968. Hans førstereis i den amerikanske flåte var på USS Tattnall (DDG-19). Deretter studerte han russisk ved University of Oxford.
1984 overtok han tor to år kommandoen over USS Cochrane (DDG-21), i 1989 ble han kommandant for Naval Station Pearl Harbor. I 1993 ble han for to år kommandant for kampgruppen rundt hangarskipet USS Kitty Hawk (CV-63). I 1999 ble han øverstkommanderende for United States Pacific Command. I hans periode kom urolighetene på Øst-Timor i 1999, og Blair ble da beskyldt for å samarbeide for tett med Indonesia. I 2002 forlot han marinen.
Deretter ble han leder for en militærstrategisk tankesmie og styremedlem for en forsvarskontraktør. Han forlot disse stillinene i 2006 etter at det oppstod en situasjon der et inntrykk av misbruk av innflytelse kiunne oppstå.  Senere underviste Blair ved The National Bureau of Asian Research, ved Dickinson College og ved United States Army War College.
International Confederation of Fullbore Rifle Associations

World Long-Range Rifle Championships

Verdensmesterskapene kalles ICFRA World Long-Range Rifle Championships og holdes hvert fjerde år, hvor vinnerlaget blir tildelt Palmatrofeet. Under er en ukomplett liste over tidligere verdensmestre:
Den gylne rose

Den gylne rose er en pavelig utmerkelse. Den anses som en av de fornemste hedersbevisninger i Den katolske kirke. Den gylne rose er utformet som en naturalistisk rose med stilk, blader, knopper og blomster og er laget i gull. Rosen kan også være besatt med edelstener, i særdeleshet safirer. Den kan også utstyres med vase. Tildeling av Den gylne rose skjer etter at rosen velsignes, salves og påføres røkelse i en seremoni som avholdes fjerde søndag i fastetiden, også kalt rosesøndag, midtfaste eller Laetare. Den kan deretter gis som utmerkelse til en særlig begunstiget person eller gis til en kirkelig institusjon eller samfunn. 
De første eksempler på tildeling av en gyllen rose som hedersbevisning stammer fra Leo IXs tid som pave (1049–1054), da slike ble gitt til særlig begunstigede konger og fyrster. I slike tilfeller kunne tildeling av Den gylne rosen også ha politisk betydning. Etter 1759, da pave Klemens XIII ga Den gylne rose til dogen av Venezia, ble hedersbevisningen utelukkende gitt til katolske fyrster eller kirkelige institusjoner. Under Benedikt XV (1914–1922) stoppet tildelingene, men ble gjenopptatt under etterfølgeren Pius XI (1922–1939). Velsignelsen av rosen finner sted hvert år. Rosen oppbevares i Vatikanet dersom ingen verdig mottaker er utpekt.
Sensommer (2016)

Sensommer er en norsk film fra 2016. Filmen har blitt kategorisert som et krimdrama, og ble regissert av Henrik Martin Dahlsbakken etter et manus av Dahlsbakken og Kamilla Krogsveen. Hovedrollene ble spilt av Bente Børsum, Rolf Kristian Larsen og Heidi Toini.
For sin innsats i filmen ble Bente Børsum nominert til både Amandaprisen 2016 og Kanonprisen for 2016 for beste kvinnelige hovedrolle.
Stanovojfjellene

Stanovojfjellene (russisk: Станово́й хребе́т) er en fjellkjede i Russland, beliggende nordøst for Bajkalsjøen. Den er rundt 700 km lang, og går hovedsakelig øst-vest mellom elvene Oljokma og Majar, og er vannskille mellom nedbørfeltene til elvene Lena og Amur. Det høyeste toppen er Skalistyfjellet på 2 482 moh.
Fjellkjeden har mange isbreer, som hovedsakelig drenerer mot elva Lena.
Selv om fjellene er stort sett helt ubebodd, så er de historisk betydningsfulle ved at de definerte den tidligere grensen mellom Russland og Kina, i henhold til Nertsjinsk-traktaten av 1689.
Aphanesthes

Utseende

Middelsstore, halvmatte, brunlige gullbasser uten metallisk glans. Overflatisk kan de minne om visse oldenborrer (Melolonthinae). Pronotum er gulaktig med en svart flekk i midten som ofte dekker alt utenom sidene, eller det kan også være helt svart. Dekkvingene er rødbrune eller gulbrune, eller svarte. De har gule flekker på sidene av hvert bakkroppsledd, og den store, bakerste ryggplaten (pygidium), som er synlig bak dekkvingene, er gul.

Levevis

Larvene lever gjerne i råtnende ved eller annet dødt, organisk materiale.
De voksne billene besøker gjerne blomster for å ete pollen. Artene i denne slekten er uvanlig dyktige flygere til biller å være.

Utbredelse

Artene er utbredt i Australia.
Skylaks

Skylaks av Karyanda (gresk: Σκύλαξ; latin, fransk, tysk og engelsk: Scylax) var en kjent oppdagelsesreisende og forfatter fra Karyanda i Karia på slutten av 500-tallet og tidlig på 400-tallet f.Kr. Hans egne skrifter har gått tapt, men er blitt tidvis sitert eller omtalt av senere greske og romerske forfattere. Han var i persisk tjeneste, seilte ned Kabul, gjorde en rekognosering langs kysten av Indiahavet og fram til Rødehavet på 13 måneder i tiden rundt 515 f.Kr.
Den periplous («omseiling») som er bevart under hans navn er derimot ikke av ham, men en geografisk studie (framfor en reisebeskrivelse) som ble skrevet tidlig på 330-tallet f.Kr. av en ukjent forfatter som arbeidet i eller ved Aristoteles' peripatetiske skole i Athen. Dette verket er kjent som Periplus av Pseudo-Skylaks.
Arbeidermesterskapet i fotball 1938

Arbeidermesterskapet i fotball 1938 var en norsk fotballturnering som ble arrangert av Arbeidernes Idrettsforbund (AIF). Sparta (Sarpsborg) vant turneringen etter å ha slått Rapid (Moss) 3-0 i finalen. Finalen ble spilt på Bislett stadion i Oslo 16. oktober.
Spartas vinnerlag: Sigurd Gundersen, Erling Johansen, Gunnar Brevik, Bjørn Brevik, Anker Johansen, Finn Pettersen, Bjørn Spydevold, Jacob Johansen, Henry Wikstrøm, Odd Larsen og Otto Skauge.
Minneola

Minneola (Citrus ×aurantium Tangelo-Gruppen) er en sitrusfrukt som også kalles tangelo. Den likner en appelsin, men har en typisk topp i stilkenden. Minneola er en krysning mellom tangerinsorten «Darcy» og grapefruktsorten «Duncan»: Frukten ble lansert i 1931 av Horticultural Research Station i Orlando i Florida, som er en del av USAs jordbruksdepartement.
Tokyo internasjonale filmfestival

Tokyo internasjonale filmfestival (på engelsk: Tokyo International Film Festival, TIFF) er en internasjonal filmfestival, årlig lokalisert i Tokyo, Japan, og etablert i 1985. Sammen med Shanghai internasjonale filmfestival er det en av Asias største filmfestivaler, etter å blitt holdt to ganger hvert år fra 1985 til 1991, og én gang hvert år siden.
Tivolis Koncertsal

Bakgrunn

Dagens konsertbygg ble bygget i årene 1954–1956, og i 2005 ble konsertsalen modernisert, og publikumsområdene kraftig utvidet. 
Hovedsalen har nærmere 1700 sitteplasser, og den offisielle kapasiteten oppgis til 1660. 
Inne i salen er det bygget en orkestergrav, og fargene i salen er ført tilbake til de opprinnelige fargene. Under hovedsalen ligger enda en foyer, Akvariefoyeren, med Europas lengste saltvannsakvarium. 
Konsertsalen har huset mange kjente artister og arrangementer. I 1964 ble Eurovision Song Contest arrangert i Tivolis Koncertsal.
The Colors Turned Red (album)

The Colors Turned Red er et musikkalbum med The Colors Turned Red, utgitt i 1988. Dette er bandets debutalbum.
USAs visejustisminister

USAs visejustisminister (engelsk: United States Deputy Attorney General) er et amerikansk føderalt embete og medlem av USAs regjering. Justisministeren utnevnes av presidenten med godkjenning av Senatet og er den nest høyest rangerte innen Justisdepartementet i USA. Embetet som USAs visejustisminister ble opprettet av Kongressen i 1950.
Lyra Belacqua

Bakgrunn og liv

Lyra, 11 år gammel i begynnelsen av trilogien, er et resultat av en affære mellom Lord Asriel og Marisa Coulter. Hun vokste opp på Jordan College, sammen med lærerne, professorene og tjenerne. Hun vokste opp i den tro at faren hennes var greve, og moren grevinne, og at de begge døde i en luftskipulykke. Hun trodde også at Lord Asriel var onkelen hennes, men fikk etterhvert vite at det er hennes far. Lyra bodde i Oxford, der hun driver ugagn sammen med vennen Roger Parslow. De to klatrer på takene og leder leirekriger sammen med de andre barna på colleget, barna i byen Oxford, og gøynerbarna. Hennes liv endres drastisk da kirken begynner å kidnappe barn (blant annet Lyras beste venn Roger), for å ta dem med til Svalbard og utføre eksperimenter på dem.

Figuren

Lyra blir fremstilt som en pike med skittenblondt hår og lyse øyne. Hun er tynn og kort for sin alder, som strekker seg fra 11 til 13 igjennom bokserien. Hun er en villstyrlig pike, men utspekulert og smart.
Lyra får kallenavnet Lyra Sølvtunge da hun lurer bjørnekongen Jofur Raknison, ved å si at hun er daimonen til Jorek Byrnison, og at hun er villig til å bytte side for den «sterkeste bjørnen». Jofur, som er sykelig opptatt av ideen om å ha sin egen daimon, følger Lyras ordre. Lyra møter Jorek og innrømmer hva hun har gjort, i den tro at Jorek skal kjefte på henne eller straffe henne. Til hennes store overraskelse blir Jorek både imponert og takknemlig, og kaller henne «Lyra Sølvtunge». Han kjemper mot Jofur og vinner over ham.
Lyra adopterer Sølvtunge som sitt nye etternavn.

Pantalaimon

Lyras daimon, Pantalaimon, er hennes kjæreste kompanjong, og hennes sjel. I likhet med alle andre barnedaimoner, kan han ta formen til det dyret han ønsker. Han opptrer for første gang i historien i mølleform. Navnet hans er tatt fra en helgen i den ortodokse kirken, St. Panteleimon, og betyr «tilgivende» på gresk. Han bytter til flere former igjennom historien, fra en leopard til en drage, men favorittformen hans er en hvit røyskatt. Lyra må skilles fra Pantalaimon da hun entrer de dødes verden, noe som fører til en ekstrem smerte hos dem begge. Han kalles vanligvis bare for «Pan».

Lyras skjebne

I den første boken i Den mørke materien, Det gylne kompasset, forteller heksen Serafina Pekkala om profetien som forteller om en pike som skjebnen har bestemt at skal gjøre en slutt på skjebnen. Heksene har forutsett at denne piken er i stand til å finne den «rette» furukvisten blant flere, noe Lyra greier å gjøre. Det viser seg at Lyras skjebne er å være den andre Eva, ved å bli lurt av seriens slange, Mary Malone. Hun blir etterhvert forelsket i den andre hovedpersonen i serien, Will Parry. Hun greier også å «gjøre en slutt på døden» ved å føre alle spøkelsene ut av de dødes verden.

Film

I filmen Det gylne kompasset blir Lyra spilt av 12 år gamle Dakota Blue Richards fra England.

Teater

The National Theatre i London laget en tre timer lang teaterversjon av romanene. Skuespillet ble satt opp i 2003 og 2004. Lyra ble spilt av Anna Maxwell Martin det første året, og av Elaine Symons det andre.
Gaeta

Historie

Da Romerriket gikk i oppløsning ble Gaeta, likesom Amalfi og Napoli i praksis en selvstendig bystat som fortsatte med en livlig handel med Levanten. Men byens historie er noe uklar frem til 823: Da synes det at den var regjert av arvehypater eller konsuler. I 844 kom byen på arabiske hender, men fire år etter ble araberne drevet ut av tropper sendt av pave Leo IV. I 875 gav pave Johannes VIII Gaeta til greven av Capua, men allerede i 877 lyktes det hypaten Johannes II å gjenvinne herredømmet, og han fikk etablert Gaeta som et hertugdømme under den østromerske keiser. 
På 1000-tallet kom Gaeta under de normanniske grevene av Aversa, deretter under fyrstene av Capua igjen, og i 1135 kom byen varig under kongedømmet Sicilia. Men byen slo sine egne mynter helt frem til 1229, om ikke lenger.
I militærhistorien figurerer Gaeta gang på gang. Befestningene, som går tilbake til romertiden, ble utvidet og forsterket på 1400-tallet, og ble ytterligere utbygd under kongedømmet Napolis herredømme. Den 30. september 1707 ble byen erobret etter tre måneders beleiring av østerrikerne, og den 6. august 1734 var det franskmennene, assistert av styrker fra Spania og Sardinia, som etter fire måneders beleiring inntok byen. 
I 1799 var byen for en tid under fransk kontroll. Den 18. juli 1806 ble den inntatt etter en heroisk forsvarskamp av den napoleonske styrker under Masséna. Den 18. juli 1815 kapitulerte den etter en tre måneders beleiring til Østerrike. 
I november 1848 tok pave Pius IX tilflukt i Gaeta etter å ha flyktet hals over hode fra Roma. Han ble i byen til revolusjonen var slått ned i Roma den 4. september 1849. 
Til sist, i 1860, ble Gaeta det siste feste der kong Frans II av De begge Sicilier holdt ut mot Garibaldis styrker som med erobringen av Begge Sicilier var ved å gjennomføre Italias samling. Det var ikke før kongens franske allierte trakk tilbake sine flåtestyrker at Gaeta overgav seg den 13. februar 1861. 
Etter Italias samling og frem til annen verdenskrig vokste Gaetas betydning og økonomisk styrke. Nabobyen Elena, som ble utskilt etter samlingen og oppkalt etter den italienske dronning, ble gjenforent med Gaeta etter første verdenskrig. Det var Mussolini som overførte Gaeta fra den region som idag er kjent som Campania (som byen alltid har vært historisk og kulturelt tilknyttet) til regionen Lazio. Under annen verdenskrig var Gaeta av stor strategisk militær verdi både for Mussolini og senere for de tyske okkupanter. Etter at kongen avsatte Mussolini ble han først ført til Gaeta og derfra ut til øya Ponza. (Mussolini ble senere overført til Gran Sasso, hvorfra tyskerne senere befridde ham fra fangenskapet.)
Under den allierte fremmarsj mot Roma fra sør ble Gaetas innbyggere evakuert. Etter frigjøringen kunne befolkningen vende tilbake, men byen har ikke gjenvunnet sin tidligere betydning.